CELEX: 32010R0109
Language: mt
Date: 2010-02-05 00:00:00
Title: Regolament tal-Kummissjoni (UE) Nru 109/2010 tal- 5 ta’ Frar 2010 dwar il-klassifikazzjoni ta’ ċerti prodotti fin-Nomenklatura Magħquda

9.2.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 36/7
            
         REGOLAMENT TAL-KUMMISSJONI (UE) Nru 109/2010
   tal-5 ta’ Frar 2010
   dwar il-klassifikazzjoni ta’ ċerti prodotti fin-Nomenklatura Magħquda
   IL-KUMMISSJONI EWROPEA
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KEE) Nru 2658/87 tat-23 ta’ Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni ta’ Dwana (1), u b’mod partikolari l-Artikolu 9(1)(a) tiegħu,
   Billi:
   
               (1)
            
            
               Sabiex tiġi żgurata applikazzjoni uniformi tan-Nomenklatura Magħquda mehmuża mar-Regolament (KEE) Nru 2658/87, huwa neċessarju li jiġu adottati miżuri li jikkonċernaw il-klassifikazzjoni tal-prodotti msemmija fl-Anness ta’ dan ir-Regolament.
            
         
               (2)
            
            
               Ir-Regolament (KEE) Nru 2658/87 stabilixxa r-regoli ġenerali għall-interpretazzjoni tan-Nomenklatura Magħquda. Dawk ir-regoli japplikaw ukoll għal kwalunkwe nomenklatura oħra li hija bbażata, parzjalment jew kollha kemm hi fuqha, jew li żżid kwalunkwe subdiviżjoni magħha u li hija stabbilita minn dispożizzjonijiet tal-Unjoni speċifiċi, bil-għan tal-applikazzjoni ta’ tariffi u miżuri oħra relatati mal-kummerċ tal-oġġetti.
            
         
               (3)
            
            
               Skont dawk ir-regoli ġenerali, il-prodotti msemmija fil-kolonna nru (1) tat-tabella mniżżla fl-Anness għandhom jiġu kklassifikati taħt il-kodiċi tan-NM indikata fil-kolonna nru (2), minħabba r-raġunijiet stabbiliti fil-kolonna nru (3) ta’ dik it-tabella.
            
         
               (4)
            
            
               Huwa xieraq li jkun stipulat li informazzjoni tariffarja li torbot u li nħarġet mill-awtoritajiet tad-dwana tal-Istati Membri rigward il-klassifikazzjoni ta’ oġġetti fin-Nomenklatura Magħquda, iżda li mhijiex skont dan ir-Regolament, tkun tista’, għal perjodu ta’ tliet xhur, tibqa’ tkun invokata mid-detentur, skont l-Artikolu 12(6) tar-Regolament tal-Kunsill (KEE) Nru 2913/92 tat-12 ta’ Ottubru 1992 li jwaqqaf il-Kodiċi Doganali tal-Komunità (2),
            
         
               (5)
            
            
               Il-miżuri previsti f’dan ir-Regolament tfasslu b’konformità mal-opinjoni tal-Kumitat tal-Kodiċi Doganali,
            
         ADOTTAT DAN IR-REGOLAMENT:
   Artikolu 1
   Il-prodotti deskritti fil-kolonna (1) tat-tabella kif tidher fl-Anness għandhom ikunu klassifikati fi ħdan in-Nomenklatura Magħquda taħt il-kodiċi tan-NM indikat fil-kolonna (2) ta’ dik it-tabella.
   Artikolu 2
   Informazzjoni tariffarja li torbot maħruġa mill-awtoritajiet doganali tal-Istati Membri, li ma tikkonformax ma’ dan ir-Regolament, tista’ tibqa’ tkun invokata għal perjodu ta’ tliet xhur taħt l-Artikolu 12(6) tar-Regolament (KEE) Nru 2913/92.
   Artikolu 3
   Dan ir-Regolament għandu jidħol fis-seħħ fl-għoxrin ġurnata wara dik tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
   
      Dan ir-Regolament għandu jkun vinkolanti fit-totalità tiegħu, u direttament applikabbli fl-Istati Membri kollha.
      Magħmul fi Brussell, il-5 ta’ Frar 2010.
      
         
            Għall-Kummissjoni, fisem il-President,
         László KOVÁCS
         
            Membru tal-Kummissjoni
         
      
   
   
      (1)  ĠU L 256, 7.9.1987, p. 1.
   
      (2)  ĠU L 302, 19.10.1992, p. 1.
   
      ANNESS
      
                  Deskrizzjoni tal-prodotti
               
               
                  Klassifikazzjoni
                  (Kodiċi NM)
               
               
                  Raġunijiet
               
            
                  (1)
               
               
                  (2)
               
               
                  (3)
               
            
                  Prodott li jikkonsisti minn:
                  
                              —
                           
                           
                              kontenitur ċilindriku tal-azzar għoli madwar 33 ċm u b’dijametru ta’ madwar 29 ċm,
                           
                        
                              —
                           
                           
                              għatu tal-azzar b’żewġ toqob ta’ dijametru ta’ madwar 5 ċm u 6 ċm rispettivament,
                           
                        
                              —
                           
                           
                              xibka ċilindrika tal-azzar għolja madwar 8 ċm u b’dijametru ta’ madwar 12.5 ċm,
                           
                        
                              —
                           
                           
                              tubu flessibbli tal-azzar, u
                           
                        
                              —
                           
                           
                              żennuna li tiġbed l-arja.
                           
                        ix-xibka tal-azzar teħel man-naħa t’isfel tal-għatu taħt waħda mit-toqob.
                  It-tubu li għandu iż-żennuna li tiġbed l-arja jeħel mat-toqba l-oħra.
                  Il-prodott huwa maħsub għat-tindif, pereżempju, tal-fuklar taċ-ċumnija fejn jista’ jintuża flimkien ma’ apparat li jiġbed it-trab meta l-pipe ta’ dan l-apparat jeħel man-naħa ta’ fuq tal-għatu mat-toqba li għandha xibka.
                  Meta jkun qiegħed jinġibed it-trab, il-molekuli kbar jibqgħu fil-qiegħ tal-kontenitur filwaqt li molekuli li jinsabu fl-arja jinqabdu fix-xibka.
               
               
                  8421 39 20 
               
               
                  Il-klassifikazzjoni hija determinata bir-Regoli Ġenerali 1 u 6 għall-interpretazzjoni tan-Nomenklatura Magħquda, in-Nota 1(f) tas-Sezzjoni XV u tat-test tal-kodiċijiet tan-NM 8421 , 8421 39  u 8421 39 20 .
                  Peress li x-xibka ċilindrika twaqqaf il-molekuli li jinsabu fl-arja, u arja ppurifikata biss tista’ tgħaddi minn ġo fiha, il-prodott iservi bħala filtru. Għalhekk, il-prodott għandu l-karatteristiċi ta’ makkinarju li jiffiltra jew li jippurifika li jaqa’ taħt l-intestatura 8421 .
                  Il-klassifikazzjoni taħt l-intestatura 7323  bħala prodott għal ġod-djar magħmul mill-azzar hija eskluża peress li skont in-Nota 1(f) tas-Sezzjoni XV dik is-sezzjoni ma tkoprix l-prodotti tas-Sezzjoni XVI.
                  Il-prodott għandu jiġi kklassifikat taħt il-kodiċi NM 8421 39 20  bħala makkinarju li jiffiltra jew li jippurifika l-arja.